## TEHNIČNE SPECIFIKACIJE/PROJEKTNA NALOGA

**Izvajanje zunanje kontrole kakovosti v okviru nadgradnje železniške proge št. 50 na medpostajnem odseku Ljubljana - Brezovica**

Ponudba se pripravi v skladu z razpisno dokumentacijo in veljavno zakonodajo v Republiki Sloveniji.

## OBSEG PONUDBENIH DEL

## Splošno

Predmet javnega naročila je Izvajanje zunanje kontrole kakovosti pri nadgradnji medpostajnega odseka Ljubljana - Brezovica, ki vključuje:

* Ureditev levega in desnega tira
* Ureditev nivojskih prehodov, NPr 568.9, NPr 569.4 in NPr 571.8
* Izvedba PHO
* Izvedba premostitvenih objektov: most v km 570+809 in prepusta v km 571+666
* Sanacija: -podvoza v km 566+698
* podhoda v km 567+025
* podhoda v km 567+196
* podvoza v km 567+596
* podhoda v km 568+014
* podhoda v km 568+250
* podvoza v km 568+400
* prepusta v km 568+514
* podhoda v km 568+631
* mostu v km 569+085
* podhoda v km 569+256
* prepusta v km 569+352
* prepusta v km 569+478
* mostu v km 569+697
* podhoda v km 569+719
* mostu v km 572+260
* prepusta v km 572+589
* prepusta v km 572+708
* prepusta v km 572+992
* podvoza v km 573+164
* prepusta v km 573+348

|  |
| --- |
| * ureditev perona na postajališču Ljubljana Tivoli
 |

Zunanja kontrola kakovosti se izvaja:

* pri prevzemanju gotovih proizvodov, ki so ob dostavi na gradbišče že primerni za nameravano rabo,
* pri izvajanju določenih del in tehnoloških postopkov, vključno z vgrajevanjem tistih proizvodov, ki so rezultat procesa gradnje in so zato šele po vgraditvi primerni za nameravano rabo,
* za preverjanje oziroma oceno gotovih elementov objektov in odsekov.

Za potrjevanje skladnosti gradbenih proizvodov, namenjenih za gradnjo na javnih cestah in železnicah, se uporabljajo določila Zakona o gradbenih proizvodih in Uredba (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in o razveljavitvi Direktive Sveta 89/106/EGS.

Prevzem dobavljenih gotovih proizvodov ter vgrajenih proizvodov oz. izvedenih del opravi nadzorna služba naročnika na podlagi predložene pisne ocene o primernosti s strani ponudnika.

Potrebne dejavnosti ponudnika pri izvajanju zunanje kontrole so navedene v tč. 1.3 in 1.4.

Ponudbe ponudnikov za izbiro izvajalca po odprtem postopku morajo temeljiti na priloženem Programu povprečne pogostosti preskusov za zunanjo kontrolo kakovosti. Program določa obseg predpisanih nalog v okviru zunanje kontrole, vključno s povprečnimi pogostostmi izvajanja kontrolnih preskusov pri prevzemanju ali ob vgrajevanju v programu navedenih proizvodov, oziroma vgrajenih na preiskovanih odsekih.

Inženir je oseba, ki jo določi naročnik ter opravlja naloge za naročnika.

## Predmet zunanje kontrole

###  Gradbeni proizvodi, ki se gotovi dostavijo na gradbišče objekta

Med proizvode, ki jih je treba prevzeti ob dostavi na gradbišče, štejejo:

* zmesi kamnitih zrn (agregati),
* veziva: bitumen, cement, epoksidna smola
* jekla in proizvodi iz jekla: palice, vlakna, spojke, sidra
* material za hidroizolacije: bitumenski trakovi, materiali za premaze, bitumenske lepilne in zalivne zmesi
* elementi sistemov za odvodnjavanje in telekomunikacije: cevi, jaški
* izdelki in polizdelki iz cementnega betona
* proizvodi za opremo objektov: varnostne in zaščitne ograje
* dilatacije, ležišča
* asfaltne (bituminizerane) zmesi in betonske mešanice
* drugi proizvodi in materiali, katerih lastnosti morajo omogočiti izpolnitev ustreznih bistvenih zahtev za objekte, v katere se nameravajo vgraditi.

### Gradbena dela in tehnološki postopki

Predmet zunanje kontrole so:

* temeljna tla in temeljenje
* nasipi, zasipi, klini in posteljica: mehansko utrjeni, izboljšani, utrjeni, stabilizirani
* zaščitne, nosilne, vezne, obrabne in obrabno zaporne plasti bituminiziranih zmesi
* cementni betoni in jeklo za armiranje za vse vrste objektov
* hidroizolacije
* jeklene konstrukcije (nadstrešnice, drogovi..)
* oprema premostitvenih objektov (ležišča, dilatacije, odvodnjavanje, ograje…)
* konstrukcijski deli zgornjega ustroja (kamnita greda, tirnice, kretnice, pragovi…)
* pregledi in spremljanje izvajanja del, vključno meritve in geodetska spremljava gradnje
* delna in končna poročila.

## Naloge ponudnika pri prevzemanju gotovih proizvodov

* Ponudnik bo potrjeval skladnost na gradbišče dobavljenih proizvodov s predloženimi CE izjavami, izjavami o lastnostih, tehničnimi specifikacijami za železnice, tehničnimi specifikacijami za javne ceste ter projektnimi zahtevami.

Proizvodi, ki se vgrajujejo na železnicah, morajo biti skladni s Splošni in posebni tehnični pogoji za izvebo del,

zahtevami tehničnih specifikacij za ceste ali drugimi tehničnimi zahtevami (standardi, tehnična soglasja ali projektantske zahteve), določene v razpisnih pogojih, za kar mora biti predloženo veljavno dokazilo o lastnostih v smislu Zakona o gradbenih proizvodih. Proizvodi, ki se vgrajujejo na javnih cestah, morajo biti skladni z zahtevami ustrezne tehnične specifikacije ali tehnične smernice (standarda, tehničnega soglasja ali TSC), določene v razpisnih pogojih, za kar mora biti predloženo veljavno dokazilo o skladnosti v smislu Zakona o gradbenih proizvodih in Dopolnil PTP, VI. knjiga.

### Skladnost proizvoda mora dokazati proizvajalec, ki za pridobitev ocene skladnosti nosi vse stroške.

## Naloge ponudnika pri zunanji kontroli vgrajevanja proizvodov

**Ponudnik mora v okviru zunanje kontrole vgrajevanja določenega proizvoda opraviti naslednje naloge:**

* začetni pregled naprav in sistema kontrole kakovosti izvajanja del, ki mora zajeti:
* presojo in odobritev načrta notranje kontrole kakovosti izvajalca del glede na zahteve ustrezne tehnične specifikacije za proizvod,
* presojo ustreznosti predloženih dokazil o skladnosti predvidenih komponent proizvoda, njegove sestave oziroma polproizvoda, ki se namerava vgraditi (npr. zemljine, kamnitih zmesi, cementnega betona iz betonarne, asfaltne zmesi iz tovarne asfalta in sl.)
* presojo usposobljenosti osebja, ureditve in opremljenosti laboratorija oziroma podpogodbenega laboratorija,
* presojo proizvodne sposobnosti naprav za vgrajevanje oziroma izvajanje del,
* poročilo o opravljenem pregledu
* redni nadzor notranje kontrole kakovosti, ki mora zajeti:
* preverjanje izvajanja predpisanih dejavnosti glede na odobreni načrt notranje kontrole kakovosti,
* preverjanje načina in rezultatov vrednotenja preskusov za kontrolo skladnosti glede na merila skladnosti, določena v ustrezni tehnični specifikaciji za proizvod,
* poročilo o vsakem opravljenem nadzoru
* kontrolne preskuse, ki zajemajo jemanje vzorcev in preskušanje v laboratoriju ponudnika in poročila o preskusih
* pripraviti delna (fazna) poročila o opravljeni kontroli vrednotenja skladnosti posameznih lastnosti vgrajenega proizvoda,
* izvršiti dodatne in kontrolne preskuse na zahtevo naročnika, inženirja ali njegove strokovne službe,
* izdelati končne ocene o primernosti proizvodov za nameravano rabo v objektih, s predlogom za sprejem ali zavrnitev vgrajenega proizvoda oziroma za odpravo pomanjkljivosti ali sanacijo,
* kontrolo nad odpravo ugotovljenih pomanjkljivosti.

Izbrani izvajalec zunanje kontrole kakovosti oz. njegov JV partner ne bo mogel hkrati izvajati tudi notranje kontrole kakovosti na istih delih.